CELEX: 62016CN0138
Language: el
Date: 2016-03-07 00:00:00
Title: Υπόθεση C-138/16: Αίτηση προδικαστικής αποφάσεως την οποία υπέβαλε το Handelsgericht Wien (Αυστρία) στις 7 Μαρτίου 2016 — Staatlich genehmigte Gesellschaft der Autoren, Komponisten und Musikverleger Reg. Gen. mbH (AKM) κατά Zürs.net Betriebs GmbH

20.6.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 222/2
            
         Αίτηση προδικαστικής αποφάσεως την οποία υπέβαλε το Handelsgericht Wien (Αυστρία) στις 7 Μαρτίου 2016 — Staatlich genehmigte Gesellschaft der Autoren, Komponisten und Musikverleger Reg. Gen. mbH (AKM) κατά Zürs.net Betriebs GmbH
   (Υπόθεση C-138/16)
   (2016/C 222/02)
   Γλώσσα διαδικασίας: η γερμανική
   
      Αιτούν δικαστήριο
   
   Handelsgericht Wien
   
      Διάδικοι στην υπόθεση της κύριας δίκης
   
   
      Ενάγουσα: Staatlich genehmigte Gesellschaft der Autoren, Komponisten und Musikverleger Reg. Gen. mbH (AKM)
   
      Εναγόμενη: Zürs.net Betriebs GmbH
   
      Προδικαστικό ερώτημα
   
   Έχουν το άρθρο 3, παράγραφος 1, και το άρθρο 5 της οδηγίας 2001/29/EΚ (1) του Ευρωπαϊκού Κοινοβουλίου και του Συμβουλίου, της 22ας Μαΐου 2001, για την εναρμόνιση ορισμένων πτυχών του δικαιώματος του δημιουργού και συγγενικών δικαιωμάτων στην κοινωνία της πληροφορίας, καθώς και το άρθρο 11δις, παράγραφος 1, σημείο 2, της Συμβάσεως της Βέρνης για την προστασία των λογοτεχνικών και καλλιτεχνικών έργων, όπως τροποποιήθηκε με τις πράξεις της Στοκχόλμης/των Παρισίων 1967/1971, την έννοια ότι η εθνική διάταξη, σύμφωνα με την οποία η μετάδοση ραδιοτηλεοπτικών εκπομπών μέσω «εγκαταστάσεων κεντρικής κεραίας», όπως της εναγομένης στην κύρια δίκη
   
               α)
            
            
               δεν συνιστά νέα ραδιοτηλεοπτική εκπομπή, εάν οι χρήστες που είναι συνδεδεμένοι με την εγκατάσταση δεν ξεπερνούν τους 500 και/ή
            
         
               β)
            
            
               αποτελεί τμήμα της αρχικής ραδιοτηλεοπτικής εκπομπής, όταν πρόκειται για ταυτόχρονη, χωρίς περικοπές και αλλοιώσεις μετάδοση ραδιοτηλεοπτικών εκπομπών της αυστριακής ραδιοτηλεοράσεως, μέσω καλωδιακής συνδέσεως στην ημεδαπή (Αυστρία),
            
         και οι εν λόγω χρήσεις δεν καλύπτονται από άλλο αποκλειστικό δικαίωμα παρουσιάσεως στο κοινό εξ αποστάσεως, κατά την έννοια του άρθρου 3, παράγραφος 1, της οδηγίας 2001/29/ΕΚ, και, ως εκ τούτου, δεν εξαρτώνται από τη συγκατάθεση του δημιουργού ούτε οφείλεται για αυτά αμοιβή,
   αντιβαίνει στο δίκαιο της Ένωσης ή στη Σύμβαση της Βέρνης, ως διεθνή συνθήκη που αποτελεί τμήμα της νομοθεσίας της Ευρωπαϊκής Ένωσης;
   
      (1)  ΕΕ. L 167, σ. 10.